**Uppskot til**

**Kunngerð um broyting í kunngerð um ársfrásagnir hjá tryggingarfeløgum og tryggingarhaldfelagsskapum**

(Bekendtgørelse om ændring af bekendtgørelse om finansielle rapporter for forsikringsselskaber og forsikringsholdingvirksomheder)

§ 1

I bekendtgørelse nr. 4 af 27. juni 2018 om finansielle rapporter for forsikringsselskaber og forsikringsholdingvirksomheder foretages følgende ændringer:

1. § 21 a affattes således:

**”§ 21 a.** Under passivpost *15. Risikomargen på skades-forsikringskontrakter*, opføres det beløb, som virksomheden forventeligt vil skulle betale en anden forsikringsvirksomhed for, at denne vil overtage risikoen for, at omkostningerne ved at afvikle virksomhedens skadesforsikrings-kontrakter afviger fra de beløb, der er opført under passivposten *14. Erstatningshensættelser*.”

1. § 35, stk. 4 ophæves.
Stk. 5-7 bliver herefter stk. 4-6.
2. I § 69, stk. 3 indsættes efter 1. pkt. som nyt pkt.:

”Tabet opgøres under hensynstagen til risikomargen.”

1. § 69, stk. 4 ophæves.

Stk. 5 bliver herefter stk. 4.

1. I § 128 a indsættes efter stk. 1 som nyt stk.:

”*Stk. 2.* Solvensdækning skal oplyses. Solvensdækning opgøres i procent som forholdet mellem basiskapitalen og det største af kapitalkravet og det individuelle solvensbehov ved regnskabsårets udgang, jf. § 82 og § 81 i ”løgtingslóg um tryggingarvirksemi”. Opgørelsen skal foretages efter de på det pågældende tidspunkt gældende regler. Solvensdækningen oplyses tillige for de fire forudgående regnskabsår til sammenligning.”

1. Bilag 1, nr. 52 affattes således:
*”52. Netto endurtryggingarprosent / Nettogenforsikringsprocent:*

Forholdet mellem genforsikringsresultat og præmieindtægter. Præmieindtægterne reduceres med bonus og præmierabatter.”

1. I bilag 1, nr. 53 affattes 1. og 2. pkt. således:
*”53. Kostnaðarprosent / Omkostningsprocent:*

Forholdet mellem forsikringsmæssige driftsomkostninger og præmieindtægter i skadesforsikring. Præmieindtægterne reduceres med bonus og præmierabatter.”

1. I bilag 4 *Resultatopgørelsesskema for skadesforsikring* ophæves underpost *1.4. Ændring i risikomargen*.
2. I bilag 5 *Resultatopgørelsesskema for koncerner* ophæves underpost *1.4. Ændring i risikomargen*.
3. I bilag 9 afsnit *Femårsoversigten skal endvidere indeholde følgende nøgletal* udgår:

“8. Solvensdækning.”

1. I bilag 9 afsnit *Beregning af nøgletal i femårsoversigten* ophæves afsnit nr. 5.
2. I bilag 10 afsnit *Femårsoversigten skal endvidere indeholde mindst følgende nøgletal* udgår:

”7. Solvensdækning.”

1. I bilag 10 ophæves de to sidste afsnit.

§ 2

Denne bekendtgørelse træder i kraft den 19. august 2019 og har virkning for regnskabsåret, som starter den 1. januar 2019.

Tryggingareftirlitið, dd. juli 2019

Jógvan Thomsen

/ Gudmundur Effersøe Nónstein